Μιχαήλ Μπαρίσνικοφ

Ο Μιχαήλ Νικολάιεβιτς Μπαρίσνικοφ (Михаи́л Никола́евич Бары́шников, IPA: [mʲɪxɐˈil bɐ'rɨʂnʲɪkəf]) είναι Ρωσο-λετονός χορευτής, χορογράφος και ηθοποιός.

Γεννήθηκε στις 28 Ιανουαρίου 1948 στη Ρίγα της τότε ΕΣΣΔ και σημερινής Λετονίας ως Μιχαήλ Νικολάιεβιτς Μπαρίσνικοφ. Ξεκίνησε τον χορό σε ηλικία 12 ετών και σπούδασε στην Ακαδημία Μπαλέτου ΒαγκάνοβαWho is who: Μιχαήλ Μπαρίσνικοφ. Είχε γίνει ήδη αναγνωρίσιμος χορευτής στη χώρα του, ωστόσο ένιωθε ότι το μπαλέτο στην ΕΣΣΔ τον περιόριζε καλλιτεχνικά. Έτσι, κατά τη διάρκεια μίας περιοδείας των μπαλέτων Κίροφ στον Καναδά το 1974, ο Μπαρίσνικοφ δεν γύρισε ποτέ στη χώρα τουΜπαρίσνικοφ: Μια πολυεθνική κληρονομιά. Την ίδια χρονιά, ταξίδεψε στις ΗΠΑ, όπου και ξεκίνησε η καριέρα του ως χορευτής και ως ηθοποιός. Αρχικά, χόρεψε στο American Ballet Theater και κατόπιν από το 1978 ως το 1979 στο New York City Ballet, ως πρώτος χορευτής, υπό την καθοδήγηση του Τζορτζ ΜπαλανσίνMikhail Baryshnikov  σε νεοκλασσικό ρωσικό στυλ κίνησης. Τη δεκαετία του '80 επέστρεψε στο American Ballet Theater, όπου έγινε καλλιτεχνικός διευθυντής μέχρι το 1989Baryshnikov Quits as Head Of American Ballet Theater. O Μπαρίσνικοφ ασχολήθηκε και με την υποκριτική και οι πιο γνωστές δουλειές του είναι η ταινία Η κρίσιμη καμπή του 1977, όπου ήταν υποψήφιος για Οσκαρ β' ανδρικού ρόλου (ρόλος του Yuri Kopeikine) και για Χρυσή Σφαίρα και ο ρόλος στην τηλεοπτική σειρά Sex and the City, όπου υποδύθηκε τον Αλεξάντερ Πετρόφσκι, τον σύντροφο της Κάρι Μπράντσο (Σάρα Τζέσικα Πάρκερ). Πρωταγωνίστησε στην ταινία White nights με τους Γκρέγκορυ Χάινς, Ελεν Μίρεν και Ιζαμπέλα Ροσελίνι. Από το 2005 λειτουργεί το Baryshnikov Arts Center, του οποίου είναι καλλιτεχνικός διευθυντήςBaryshnikov Arts Center  . Το 2013 παρουσίασε μαζί με τον Γουίλεμ Νταφόε το έργο The Old Woman του Δανιήλ Χαρμς σε σκηνοθεσία Μπομπ Ουίλσον, το οποίο ανέβηκε και στην ΑθήναΈρχονται τελικά Ουίλσον, Μπαρίσνικοφ, Νταφόε.

Φιλμογραφία
Κινηματογράφος
1968 Gorod i pesnya 
1977 Η κρίσιμη καμπή
1985 Λευκές νύχτες
1991 Οι τελευταίοι διπλοί πράκτορες
2009 Place (τηλεταινία)Τηλεόραση
2003-2004 Sex and the City
2015 Doll & Em

Προσωπική ζωή
Ο Μιχαήλ Μπαρίσνικοφ γεννήθηκε στη Ρίγα της Λετονίας, τότε μέρος της Σοβιετικής Ενωσης. Οι γονείς του ήταν Ρώσοι: η Αλεξάνδρα (το γένος Κισέλιοβα, Kyselyova), μοδίστρα και ο Νικολάι Μπαρίσνικοφ (Nikolay Baryshnikov) μηχανικός. Σύμφωνα με τον γιο τους, ο πατέρας ήταν αυστηρός, εθνικιστής στρατιωτικός, και η μητέρα τον ώθησε στο θέατρο, την όπερα και το μπαλέτο. Η μητέρα του αυτοκτόνησε όταν ο Μιχαήλ ήταν 12 ετών. Ο Μπαρίσνικοφ είχε για 6 χρόνια (1976-1982) σχέση με την ηθοποιό Τζέσικα Λανγκ, όταν γνωρίστηκαν ο Μιχαήλ μιλούσε πολύ λίγα αγγλικά και έτσι επικοινωνούσαν στα γαλλικά. Στην πορεία έμαθε αγγλικά παρακολουθώντας τηλεόραση. Με την Λανγκ απέκτησε μία κόρη, τη Αλεξάνδρα "Σούρα" Μπαρισνίκοβα, που επίσης ασχολείται με τον χορόBaryshnikov's daughter to teach dance at Providence's Moses Brown School. Ο Μπαρίσνικοφ είχε μακροχρόνια σχέση με την μπαλαρίνα Λίζα Ράινχαρτ (Lisa Rinehart), με την οποία απέκτησαν 3 παιδιά: τον Πήτερ, την Αννα και τη Σοφία. Σε συνέντευξή του στον Λάρυ Κινγκ είχε πει ότι δεν πιστεύει στο γάμο με την συμβατική του έννοια, αλλά τελικά αυτός και η Ράινχαρτ παντρεύτηκαν το 2006.
Παραπομπές

Κατηγορία:Ρώσοι ηθοποιοί
Κατηγορία:Ρώσοι χορευτές
Κατηγορία:Ρώσοι χορογράφοι
Κατηγορία:Αμερικανοί χορευτές
Κατηγορία:Αμερικανοί χορογράφοι
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης